

 Tržaška cesta 19, 1000 Ljubljana T: 01 478 80 00

 F: 01 478 81 39

 E: gp.mzi@gov.si

 www.mzi.gov.si

|  |
| --- |
| Številka: 007-155/2025/16 |
| Ljubljana,19. september 2025 |
| EVA 2025-2430-0016 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Zakon o dopolnitvi Zakona o Družbi za avtoceste v Republiki Sloveniji – predlog za obravnavo** |
| **1. Predlog sklepov vlade:** |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22 in 57/25– ZF) je Vlada Republike Slovenije na ………………. seji ……………….. sprejelaSKLEP:Vlada Republike Slovenije je določila besedilo predloga Zakona o dopolnitvi Zakona o Družbi za avtoceste v Republiki Sloveniji (EVA 2025-2430-0016) in ga pošlje v obravnavo Državnemu zboru Republike Slovenije po skrajšanem postopku.Barbara Kolenko Helblgeneralna sekretarkaPriloga:* predlog Zakona o dopolnitvi Zakona o Družbi za avtoceste v Republiki Sloveniji

Sklep prejmejo:* ministrstva in vladne službe
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| Predlagamo, da se zakon obravnava po skrajšanem postopku, saj gre za manj zahtevno dopolnitev zakona, s katero se bodo zagotovila sredstva za zakonsko določene naloge Republike Slovenije in bo omogočeno doseganje ciljev iz Resolucije o nacionalnem programu razvoja prometa v Republiki Sloveniji za obdobje do leta 2030 (Uradni list RS, št. 75/16, 90/21 in 130/22 – ZCPN). Predlog Zakona o dopolnitvi Zakona o Družbi za avtoceste Republike Slovenije se sprejema po skrajšanem postopku zaradi dopolnitve 10. člena Zakona o Družbi za avtoceste v Republiki Sloveniji (Uradni list RS, št. 97/2010, 40/2012-ZUJF; v nadaljnjem besedilu: ZDARS-1). Predlagana sprememba bo omogočila pregledno financiranje in njegovo prilagoditev tako, da bo lahko Družba za avtoceste Republike Slovenije, d. d. (v nadaljnjem besedilu: DARS) v imenu in za račun Republike Slovenije opravljal posamezne naloge v zvezi s prostorskim načrtovanjem in umeščanjem avtocest v prostor ter pridobivanjem nepremičnin za potrebe gradnje avtocest.  |
| **3.a Osebe, odgovorne za strokovno pripravo in usklajenost gradiva:** |
| * mag. Alenka Bratušek, ministrica,
* mag. Andrej Rajh, državni sekretar,
* mag. Andreja Knez, generalna direktorica Direktorata za ceste in cestni promet,
* Damijan Leskovšek, vodja Sektorja za ceste,
* Marija Sajovic, sekretarka, Sektor za ceste.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Pri pripravi gradiva niso sodelovali zunanji strokovnjaki.  |
| **4. Predstavniki vlade, ki bodo sodelovali pri delu državnega zbora:** |
| * mag. Alenka Bratušek, ministrica,
* mag. Andrej Rajh, državni sekretar,
* mag. Andreja Knez, generalna direktorica Direktorata za ceste in cestni promet,
* Damijan Leskovšek, vodja Sektorja za ceste,
* Marija Sajovic, sekretarka, Sektor za ceste.
 |
|  |
| **5. Kratek povzetek gradiva:** |
| DARS je bil ustanovljen v letu 1993 kot javno podjetje, pristojno predvsem za vodenje gradnje avtocest. V letu 2004 se je DARS iz javnega podjetja preoblikoval v delniško družbo, ki je ostal v 100-odstotni lasti Republike Slovenije. Istega leta se je družbi pripojilo tudi Javno podjetje za vzdrževanje avtocest. Z Republiko Slovenijo je DARS sklenil dve dolgoročni pogodbi: pogodbo o izvajanju naročila za opravljanje nalog gradnje in obnavljanja avtocest, po kateri je vse naloge izvajal za račun države, ter koncesijsko pogodbo za vzdrževanje in upravljanje avtocest, po kateri je kot koncesionar prevzel v vzdrževanje in upravljanje avtoceste, ki jih je zgradil.Zaradi izpolnjevanja zahtev Pakta za stabilnost in rast glede višine javnega dolga je Republika Slovenija zmanjšala tveganja tako, da je čim večji del možnega javnega dolga prenesla na zasebni sektor s preoblikovanjem razmerij med Republiko Slovenijo in DARS ter tako zmanjšala možno breme servisiranja dolgov za izvedbo Nacionalnega programa izgradnje avtocest v Republiki Sloveniji (v nadaljevanju NPIA) na javne finance Republike Slovenije. Računsko sodišče Republike Slovenije je v reviziji smotrnosti izvajanja in financiranja gradnje avtocest v Republiki Sloveniji v obdobju 2004–2007 med drugim zahtevalo, da se zagotovi izločitev premoženja Republike Slovenije v upravljanju DARS iz poslovnih knjig te družbe ter izvede prenos tega premoženja v premoženjsko bilanco države. Vlada je v aprilu 2010 potrdila model, po katerem je DARS imetnik stavbne pravice na omrežju avtocest in hitrih cest, medtem ko zemljišča ostanejo v lasti Republike Slovenije. DARS ima tako pravico imeti v lasti navedeno infrastrukturo, s tem pa tudi pravico pobiranja cestnine ter obveznost upravljanja in servisiranja dolgov.V skladu z 10. členom Zakona o Družbi za avtoceste v Republiki Sloveniji (Uradni list RS, št. 97/10, 40/2012-ZUJF; v nadaljnjem besedilu: ZDARS-1) in s pogodbo o izvajanju naročila se sredstva iz naslova nadomestila za ustanovitev stavbne pravice zbirajo na posebni proračunski postavki. Vrednost, ki se plačuje v skladu z navedenim zakonom (10. člen ZDARS-1). Ocenjena »poštena vrednost« nadomestila za stavbno pravico znaša zaokroženo 190.760.000,00 evra. V letu 2025 bo DARS poplačal celotni znesek nadomestila za ustanovitev stavbne pravice, prav tako je za leto 2025 za izvedbo nalog iz 4. člena ZDARS-1 predvidena poraba večine doslej zbranih sredstev iz naslova nadomestila za stavbno pravico, ki so zbrana na namenski postavki za financiranje nalog iz 4. člena ZDARS-1. Zato je za nemoteno nadaljnjo izvajanje nalog, ki jih DARS izvaja v imenu in za račun Republike Slovenije, nujno treba celovito urediti financiranje, ki bo omogočala pregledno in tekočo porabo namensko zbranih sredstev iz nadomestila za ustanovitev stavbne pravice kot tudi zagotovitev sredstev iz integralnega dela državnega proračuna, če so sredstva za namenski postavki proračuna porabljena. Sredstva za financiranje nalog po 4. členu so sicer tudi za leto 2026 že zagotovljena na proračunski postavki 251017. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**Predlog predvideva, da se v letu 2026 zaradi porabe sredstev, zbranih iz naslova nadomestila za ustanovitev stavbne pravice, ki se plačuje v skladu z 10. členom ZDARS-1, in se zbirajo na namenski proračunski postavki 9952 zaradi zagotavljanja nemotenega izvajanja nalog DARS v skladu s 4. členom ZDARS-1, zagotovijo dodatna sredstva v integralnem proračunu na proračunski postavki 251017. Potrebna sredstva so že predvidena v sprejetem proračunu za leti 2025 in 2026. Ocene finančnih posledic za naslednja leta ni mogoče podati, saj nanjo vpliva preveč dejavnikov, na katere Ministrstvo za infrastrukturo Republike Slovenije in DARS nimata vpliva. Postopki umeščanja v prostor so še v teku, zato ocene, kdaj bo mogoče začeti postopke odkupovanja zemljišč na novih odsekih avtocest in kakšne bodo takrat cene nepremičnin, ki jih bo treba zagotoviti v proračunu, ni mogoče podati.  |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (–) prihodkov državnega proračuna  |  |  |  |  |
| Predvideno povečanje (+) ali zmanjšanje (–) prihodkov občinskih proračunov  |  |  |  |  |
| Predvideno povečanje (+) ali zmanjšanje (–) odhodkov državnega proračuna  |  |  |  |  |
| Predvideno povečanje (+) ali zmanjšanje (–) odhodkov občinskih proračunov |  |  |  |  |
| Predvideno povečanje (+) ali zmanjšanje (–) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za infrastrukturo | 2411-94-0006 - Nacionalni program izgradnje avtocest | 9952 - Sredstva nadomestil za služnostno in stavbno pravico | 9.210.570,00 | 0 |
| Ministrstvo za infrastrukturo | 2430-14-0006 - Dograditev avtocestnega predora Karavanke | 9952 - Sredstva nadomestil za služnostno in stavbno pravico | 504.480,00 | 0 |
| Ministrstvo za infrastrukturo | 2430-17-0017 - Državna cesta Šentrupert-Velenje | 9952 - Sredstva nadomestil za služnostno in stavbno pravico | 1.785.532,00 | 0 |
| Ministrstvo za infrastrukturo | 2430-19-2602 - Državna cesta Novo Mesto-Maline, 1. in 2. etapa | 9952 - Sredstva nadomestil za služnostno in stavbno pravico | 2.700,00 | 0 |
| Ministrstvo za infrastrukturo | 2430-19-2603 - Državna cesta Novo Mesto-Maline, 3. in 4. etapa | 9952 - Sredstva nadomestil za služnostno in stavbno pravico | 529.000,00 | 0 |
| Ministrstvo za infrastrukturo | 2430-19-2604 - Državna cesta Velenje-Slovenj Gradec | 9952 - Sredstva nadomestil za služnostno in stavbno pravico | 1.400.000,00 | 0 |
| Ministrstvo za infrastrukturo | 2430-22-0009 - Razširitev Bertoške vpadnice v KP v štiripasovnico | 9952 - Sredstva nadomestil za služnostno in stavbno pravico | 200.500,00 | 0 |
| Ministrstvo za infrastrukturo | 2430-22-0011 - Odsek 3. razvojna os Maline-Metlika-Črnomelj jug | 9952 - Sredstva nadomestil za služnostno in stavbno pravico | 4.075.000,00 | 0 |
| **Ministrstvo za infrastrukturo** | **SKUPAJ** | **9952 - Sredstva nadomestil za služnostno in stavbno pravico** | **17.708.782,00** | **0** |
| Ministrstvo za infrastrukturo | 2411-94-0006 - Nacionalni program izgradnje avtocest | 251017-Financiranje nalog po 4. členu ZDARS | 0 | 9.859.181,00 |
| Ministrstvo za infrastrukturo | 2430-17-0017 - Državna cesta Šentrupert-Velenje | 251017-Financiranje nalog po 4. členu ZDARS | 0 | 1.408.000,00 |
| Ministrstvo za infrastrukturo | 2430-19-2602 - Državna cesta Novo Mesto-Maline, 1. in 2. etapa | 251017-Financiranje nalog po 4. členu ZDARS | 0 | 1.500,00 |
| Ministrstvo za infrastrukturo | 2430-19-2603 - Državna cesta Novo Mesto-Maline, 3. in 4. etapa | 251017-Financiranje nalog po 4. členu ZDARS | 0 | 77.000,00 |
| Ministrstvo za infrastrukturo | 2430-19-2604 - Državna cesta Velenje-Slovenj Gradec | 251017-Financiranje nalog po 4. členu ZDARS | 0 | 304.000,00 |
| Ministrstvo za infrastrukturo | 2430-22-0011 - Odsek 3. razvojna os Maline-Metlika-Črnomelj jug | 251017-Financiranje nalog po 4. členu ZDARS | 0 | 3.075.000,00 |
| **Ministrstvo za infrastrukturo** | **SKUPAJ** | **251017-Financiranje nalog po 4. členu ZDARS** | **0** | **14.724.681,00** |
| **SKUPAJ** | **17.708.782,00** | **14.724.681,00** |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **7.b Predstavitev ocene finančnih posledic pod 40.000 EUR:** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani: /Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Predlog zakona ni bil usklajevan z javnostjo, ker se s spremembo zakona dopolnjuje financiranje zakonsko določenih nalog iz integralnega dela proračuna.  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Mag. Alenka BratušekMINISTRICA |

Priloga:

– besedilo predloga zakona

PRILOGA

EVA 2025-2430-0016

**ZAKON O DOPOLNITVI ZAKONA O DRUŽBI ZA AVTOCESTE REPUBLIKE SLOVENIJE**

**I. UVOD**

**1. OCENA STANJA IN RAZLOGI ZA SPREJETJE ZAKONA**

Družba za avtoceste v Republiki Sloveniji (v nadaljnjem besedilu: DARS) je bila ustanovljena v letu 1993 kot javno podjetje, pristojno predvsem za vodenje gradnje avtocest. V letu 2004 se je družba iz javnega podjetja preoblikovala v gospodarsko družbo zasebnega prava, in sicer v delniško družbo, ki je ostala v 100-odstotni lasti Republike Slovenije. Istega leta se je k družbi pripojilo tudi Javno podjetje za vzdrževanje avtocest. Z Republiko Slovenijo je DARS sklenil dve dolgoročni pogodbi: pogodbo o izvajanju naročila za opravljanje nalog gradnje in obnavljanja avtocest, po kateri je vse naloge izvajal za račun države, ter koncesijsko pogodbo za vzdrževanje in upravljanje avtocest, po kateri je kot koncesionar prevzel v vzdrževanje in upravljanje avtoceste, ki jih je zgradil.

Izvedba Osnovnega programa v okviru Nacionalnega programa izgradnje avtocest (NPIA) je bila večinoma financirana z zadolževanjem DARS, ki je v svojem imenu najemal kredite, za katere je bilo izdano državno poroštvo.

Zaradi izpolnjevanja zahtev iz pakta stabilnosti glede višine javnega dolga je Slovenija zmanjšala tveganja, da bi možni javni dolg postal eksplicitni javni dolg in v tem okviru preučila vse možnosti, s katerimi je čim večji del možnega javnega dolga prenesla na zasebni sektor s preoblikovanjem razmerij med Republiko Slovenijo in DARS ter tako zmanjšala možno breme servisiranja dolgov za izvedbo NPIA na javne finance Republike Slovenije. Poleg tega osnovnega cilja se je s preoblikovanjem DARS želelo doseči kakovostno:

– upravljanje oziroma vzdrževanje in obnavljanje omrežja cestninskih cest Republike Slovenije;

– upravljanje učinkovitega sistema cestninjenja na omrežju cestninskih cest kot investitorja in financerja;

– ter razvoj omrežja cestninskih cest v okviru razpoložljivih virov.

DARS je kot upravljavec avtocestnega omrežja to infrastrukturo in kredite, najete za njeno gradnjo, do konca leta 2009 vodil v svojih poslovnih knjigah kot sredstva v upravljanju. Računsko sodišče Republike Slovenije je v reviziji smotrnosti izvajanja in financiranja gradnje avtocest v Republiki Sloveniji v obdobju 2004–2007 med drugim zahtevalo, da se zagotovi izločitev premoženja Republike Slovenije v upravljanju DARS iz poslovnih knjig te družbe ter izvede prenos tega premoženja v premoženjsko bilanco države. Takšen prenos bi neposredno privedel do povečanja javnega dolga. Vlada je v aprilu 2010 potrdila model, po katerem je DARS imetnik stavbne pravice na omrežju avtocest in hitrih cest, medtem ko zemljišča ostanejo v lasti Republike Slovenije. DARS ima tako pravico imeti v lasti navedeno infrastrukturo, s tem pa tudi pravico pobiranja cestnine ter obveznost upravljanja in servisiranja dolgov.

DARS je avtoceste gradil z lastnimi sredstvi iz kreditov, ki jih je najel v svojem imenu in za svoj račun. Infrastruktura (avtoceste brez zemljišč) tako postane njegova last, zemljišča pa ostanejo v lasti Republike Slovenije. Na teh zemljiščih se z uveljavitvijo zakona ustanovi stavbna pravica v korist DARS. Ker DARS neposredno na podlagi zakona pridobi stavbno pravico na zemljiščih, na katerih so avtoceste, in s tem lastninsko pravico na avtocestah kot objektih, so naknadni vpisi v zemljiško knjigo le deklaratorne narave. Stavbna pravica (in s tem lastninska pravica na avtocestah kot objektih) je časovno omejena in traja 50 let. Po preteku tega obdobja preide nazaj na Republiko Slovenijo kot lastnico zemljišča, ki ji DARS ni treba plačati nobenega nadomestila.

Za namen refinanciranja dolga je bil v letu 2015 sprejet krovni zakon za prestrukturiranje dolga (Zakon o poroštvu Republike Slovenije za obveznosti DARS iz naslova kreditov in dolžniških vrednostnih papirjev, najetih oziroma izdanih za refinanciranje obstoječega dolga DARS; Uradni list RS, št. 30/15). Sprejeti zakon DARS omogoča aktivno upravljanje obstoječega dolga, prestrukturiranje kreditnega portfelja in pravočasno zagotovitev vseh potrebnih virov sredstev za pokrivanje zapadlih obveznosti iz obstoječega dolga. Za namen refinanciranja obstoječega dolga se DARS zadolžuje s 100-odstotnim poroštvom države. DARS je v letu 2024 odplačal 207,07 milijona evrov glavnic obstoječega dolga. Na podlagi ugotovitev in ocene, da dejanskih potreb po dodatnih likvidnostnih sredstvih DARS nima, je uprava DARS sprejela sklep, da programa refinanciranja za leto 2024 ne izvede. DARS je obvestil Ministrstvo za finance Republike Slovenije, da pri sprejemanju Poslovnega načrta družbe DARS za leto 2025 ni predvidel refinanciranja v letu 2025.

Zakon o Družbi za avtoceste v Republiki Sloveniji (Uradni list RS, št. 97/10, 40/2012 – ZUJF; v nadaljnjem besedilu: ZDARS-1) v 4. členu določa, da DARS opravlja v imenu in za račun Republike Slovenije posamezne naloge v zvezi s prostorskim načrtovanjem in umeščanjem avtocest v prostor ter pridobivanjem nepremičnin za potrebe gradnje avtocest. Viri sredstev za izvajanje navedenih nalog se zagotavljajo v državnem proračunu iz namenske postavke, na kateri se zbirajo sredstva iz nadomestila za ustanovitev stavbne pravice, ki se plačuje v skladu z navedenim zakonom (10. člen ZDARS-1).

Republika Slovenija in DARS sta 27. septembra 2012 podpisala Pogodbo o izvajanju naročila na podlagi 4. člena ZDARS-1 (v nadaljnjem besedilu: pogodba), s katero sta uredila medsebojna razmerja v zvezi z naročilom za upravljanje nalog prostorskega umeščanja načrtovanja in umeščanja avtocest in hitrih cest v prostor ter pridobivanja nepremičnin za potrebe gradnje avtocest. S to pogodbo sta uredili tudi višino in način plačila nadomestila za ustanovitev stavbne pravice, ustanovljene v korist DARS. Vrednost nadomestila za stavbno pravico je bila določena v 8. členu pogodbe v višini 190.810.787,05 evra brez DDV.

Računsko sodišče Republike Slovenije je v Revizijskem poročilu o predlogu zaključnega računa proračuna Republike Slovenije za leto 2013 št. 320-7/2013/243 z dne 29. 7. 2014 Ministrstvu za infrastrukturo Republike Slovenije kot popravljalni ukrep naložilo, da mora pripraviti načrt aktivnosti za izdelavo nove cenitve nadomestila za ustanovitev stavbne pravice na zemljiščih Republike Slovenije v korist DARS, ki bo narejena v skladu z mednarodnimi standardi ocenjevanja, in za sklenitev aneksa k pogodbi o izvajanju naročila, s katerim bo višina nadomestila usklajena z novo cenitvijo.

Ministrstvo za infrastrukturo je naročilo izdelavo nove cenitve. Pooblaščena ocenjevalka vrednosti nepremičnin je v poročilu o oceni vrednosti nadomestila za ustanovitev stavbne pravice na zemljiščih v lasti Republike Slovenije, na katerih so avtoceste kot objekt, v korist DARS na dan 31. maj 2012 (cenitev z dne 29. 2. 2016) navedla, da končna ocena vrednosti temelji na vrednosti, ki je rezultat uporabe načina zasnovnega na donosu oziroma metode diskontiranja denarnega toka ob upoštevanju omejitev ter splošnih in posebnih predpostavk, navedenih v poročilu. Na donosu zasnovani način nakazuje vrednost s pretvorbo prihodnjih denarnih tokov v sedanjo vrednost kapitala. Pri ocenjevanju vrednosti nadomestila za stavbno pravico z metodo čistih denarnih tokov je najprej opravila celovito analizo podjetja, primerljivih družb in okolja. Na podlagi te analize je pripravila različne napovedi poslovanja podjetja za čas trajanja stavbne pravice. Na podlagi vsebine predloženega poročila, omejitev, splošnih in posebnih predpostavk, navedenih v poročilu, je ocenila, da »poštena vrednost« znaša zaokroženo 190.760.000,00 evra.

Pogodbeni stranki Republika Slovenija in DARS sta kot izvedbo popravljalnega ukrepa sklenili aneks št. 1 k pogodbi, s katerim sta določili novo višino vrednosti nadomestila za ustanovitev stavbne pravice v višini 190.760.000,00 evra, kot je bilo določeno s cenitvijo z dne 29. 2. 2016 in v skladu s priporočili revizije.

V 9. členu pogodba določa, da pogodbeni stranki z letno izvedbeno pogodbo določita obseg naročila za posamezno leto, višino obroka nadomestila za stavbno pravico in roke vplačil. V skladu z 10. členom je pri pripravi izvedbene pogodbe treba upoštevati tudi projekte iz prejšnjih let, v zvezi s katerimi so že sklenjene pogodbe s tretjimi osebami.

V obdobju 2012–2024 je bilo za izvajanje državnih razvojnih programov, za katere je DARS v imenu in na račun Republike Slovenije izvajal naloge v zvezi s prostorskim načrtovanjem in umeščanjem avtocest v prostor ter pridobivanjem nepremičnin za potrebe gradnje avtocest, skupaj porabljenih 175.192.709,59 evra.

Porabljena sredstva po posameznih razvojnih programih v obdobju 2012–2024

|  |  |
| --- | --- |
| **Proračunska postavka 9952** | **Znesek sredstev v obdobju brez DDV v EUR** |
| **Šifra v Načrtu razvojnih programov** | **obdobje od–do** |  |
| 2411-94-0006 – Nacionalni program izgradnje avtocest | 2012–2024 | 91.920.963,59 |
| 2430-14-0006 – Dograditev avtocestnega predora Karavanke | 2014–2024 | 2.367.332,93 |
| 2430-16-0001 – Izgradnja AC odseka Draženci–MMP Gruškovje | 2016–2024 | 1.458.232,56 |
| 2430-17-0017 – Državna cesta Šentrupert–Velenje | 2016–2024 | 36.065.659,12 |
| 2430-19-2602 – Državna cesta Novo mesto–Maline, 1. in 2. etapa | 2019–2024 | 9.887.896,56 |
| 2430-19-2604 - Državna cesta Velenje–Slovenj Gradec | 2019–2024 | 24.423.729,11 |
| 2430-19-2603 – Državna cesta Novo mesto–Maline, 3. in 4. etapa | 2020–2024 | 7.954.665,01 |
| 2430-22-0008 – Izgradnja avtocestnega priključka Dragomer | 2022–2024 | 772.100,37 |
| 2430-22-0011 – Odsek 3. razvojna os Maline–Metlika–Črnomelj jug | 2022–2024 | 341.923,30 |
| 2430-22-0009 – Razširitev Bertoške vpadnice v KP v štiripasovnico |  | 207,04 |
| **SKUPAJ** | **2012–2024** | **175.192.709,59** |

Odplačila nadomestila za stavbno pravico po letih:

|  |  |  |
| --- | --- | --- |
| **Odplačilo obveznosti nadomestila za stavbno pravico na podlagi vsakoletne pogodbe po 4. členu ZDARS-1** | **Letni pogodbeni znesek brez DDV v EUR** | **Preostanek vrednosti NSP brez DDV v EUR** |
| Nadomestilo za stavbo pravico |   | 190.760.000,00 |
| (začetno stanje) |   |  |
| Letna izvedbena pogodba 2012 | 5.126.170,00 | 185.633.830,00 |
| Letna izvedbena pogodba 2013 | 8.294.077,00 | 177.339.753,00 |
| Letna izvedbena pogodba 2014 | 19.846.510,66 | 157.493.242,34 |
| Letna izvedbena pogodba 2015 | 15.684.385,17 | 141.808.857,17 |
| Letna izvedbena pogodba 2016 | 11.629.114,75 | 130.179.742,42 |
| Letna izvedbena pogodba 2017 | 5.737.704,92 | 124.442.037,50 |
| Letna izvedbena pogodba 2018 | 18.606.557,38 | 105.835.480,12 |
| Letna izvedbena pogodba 2019 | 14.669.334,52 | 91.166.145,60 |
| Letna izvedbena pogodba 2020 | 16.790.924,45 | 74.375.221,15 |
| Letna izvedbena pogodba 2021 | 13.114.754,10 | 61.260.467,05 |
| Letna izvedbena pogodba 2022 | 17.200.948,36 | 44.059.518,69 |
| Letna izvedbena pogodba 2023 | 14.406.582,79 | 29.652.935,90 |
| Letna izvedbena pogodba 2024 | 14.224.084,99 | 15.428.850,92 |
| Letna izvedbena pogodba 2025 | 15.428.850,92 | 0 |
| **SKUPAJ** | **190.760.000,01** |  |

Glede na zgoraj navedeno porabo in prilive namenskih sredstev iz nadomestila za stavbno pravico je bila za leto 2025 sklenjena letna izvedbena pogodba med DARS in Republiko Slovenijo za naloge prostorskega umeščanja in pridobivanja nepremičnin. Vrednost pogodbeno dogovorjenih del za leto 2025 znaša 11.758.026 evrov brez DDV, od tega 3.767.022 evrov za prostorsko umeščanje in 7.991.004 evrov za pridobivanje nepremičnin. Največ sredstev je predvideno za aktivnosti na tretji razvojni osi.

V letni izvedbeni pogodbi za leto 2025 je nadomestilo za stavbno pravico, iz katerega se financirajo naloge DARS, predvideno 15.428.850,92 evra brez DDV. To bo namenjeno za financiranje nalog za leto 2025, izvedene naloge v prejšnjih letih in za plačila zadržanih sredstev.

V letu 2025 bo DARS poplačal celotni znesek nadomestila za ustanovitev stavbne pravice, prav tako je za leto 2025 za izvedbo nalog iz 4. člena ZDARS-1 predvidena poraba večine doslej zbranih sredstev iz nadomestila za stavbno pravico, ki so zbrana na namenski proračunski postavki št. **9952** za financiranje nalog iz 4. člena ZDARS-1. Zato je za nemoteno nadaljnje izvajanje nalog, ki jih DARS izvaja v imenu in za račun Republike Slovenije, nujno treba zagotoviti celovito ureditev financiranja, ki bo omogočala tako pregledno in tekočo porabo namensko zbranih sredstev iz nadomestila za ustanovitev stavbne pravice kot tudi zagotovitev sredstev iz integralnega dela državnega proračuna, če so sredstva za namenski postavki proračuna porabljena.

**2. CILJI, NAČELA IN POGLAVITNE REŠITVE PREDLOGA ZAKONA**

**2.1 Cilji**

Cilji predlaganega zakona so:

– zagotavljanje trajnostne mobilnosti prebivalstva in oskrbe gospodarstva tako, da se izboljšajo mobilnost, dostopnost, prometna varnost in varovanje cestne infrastrukture zaradi varnostnih tveganj in groženj v sodobnem svetu ter zmanjšajo poraba energije, okoljske obremenitve, stroški uporabnikov in upravljavcev;

– nemoteno izvajanje vseh že začetih in predvidenih projektov gradnje avtocestne infrastrukture:

* + 2411-94-006 – Nacionalni program izgradnje avtocest,
	+ 2430-17-0017 – Državna cesta Šentrupert–Velenje,
	+ 2430-19-2602 – Državna cesta Novo mesto–Maline,1. in 2. etapa,
	+ 2430-19-2603 – Državna cesta Novo mesto–Maline, 3. in 4. etapa,
	+ 2430-19-2604 – Državna cesta Velenje–Slovenj Gradec,
	+ 2430-22-0011 – Odsek 3. razvojna os Maline–Metlika–Črnomelj jug.

**2.2 Načela**

Transparentna, učinkovita, namenska in gospodarna poraba proračunskih sredstev.

**2.3 Poglavitna rešitev**

**2.3.1 Poglavitna rešitev predloga zakona**

S predlaganim Zakonom o dopolnitvi Zakona o družbi za avtoceste v Republiki Sloveniji se vzpostavljajo pogoji za celovito in pregledno ureditev financiranja zakonsko določenih nalog, izvajanje katerih je potrebno za ohranitev kakovostne prometne infrastrukture in uresničevanje vizije prometne politike, ki jo Resolucija o nacionalnem programu razvoja prometa v Republiki Sloveniji za obdobje do leta 2030 (Uradni list RS, št. 75/16, 90/21 in 130/22 – ZCPN) opredeljuje kot zagotavljanje trajnostne mobilnosti prebivalstva in oskrbe gospodarstva. Poglavitna rešitev predlaganega zakona je določitev dodatnega vira sredstev iz integralnega proračuna, ki se uporabi, če so namensko zbrana sredstva na namenski postavki proračuna izčrpana.

b) Normativna usklajenost predloga zakona:

Zakon je usklajen z veljavnim pravnim redom in zakonodajo Evropske unije ter splošno veljavnimi načeli mednarodnega prava in mednarodnimi pogodbami, ki obvezujejo Republiko Slovenijo.

c) Usklajenost predloga zakona:

Besedilo predlaganega zakona je usklajeno z vsemi organi, ki jih ureditev predloga zakona zadeva. Ker predlog zakona ne posega na področje delovanja samoupravnih lokalnih skupnosti, usklajevanje z njimi ni bilo potrebno.

**2.3.2. Normativna usklajenost predloga zakona s predpisi, ki jih je tudi treba sprejeti oziroma spremeniti in »paketno« obravnavati:**

Paketna obravnava ni potrebna.

**2.3.3. Podzakonski akti:**

Zaradi sprejema zakona ne bo treba sprejeti oziroma spremeniti podzakonske akte.

**3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA**

Zakon bo imel posledice za državni proračun. Predlog predvideva, da se zaradi porabe sredstev, zbranih iz nadomestila za ustanovitev stavbne pravice, ki se plačuje v skladu z 10. členom ZDARS-1, in se zbirajo na namenski proračunski postavki 9952 zaradi zagotavljanja nemotenega izvajanja nalog DARS v skladu s 4. členom ZDARS-1, za izvajanje zakonskih nalog zagotovijo dodatna sredstva v integralnem proračunu.

Ocene finančnih posledic za naslednja leta ni mogoče podati, saj nanjo vpliva preveč dejavnikov, na katere Ministrstvo za infrastrukturo Republike Slovenije in DARS nimata vpliva. Postopki umeščanja v prostor so še v teku, zato ocene, kdaj bo mogoče začeti s postopki odkupovanja zemljišč na novih odsekih avtocest in kakšne bodo takrat cene nepremičnin, ki jih bo treba zagotoviti v proračunu, ni mogoče podati. Prav tako ni mogoče podati ocene morebitnih prihodkov iz nadomestila za uporabo stavbne pravice.

Predlog posledic na druga javna finančna sredstva nima.

**4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET**

Potrebna sredstva so že predvidena v sprejetem proračunu za leti 2025 in 2026.

**5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE**

**5.1 Republika Avstrija**

V Avstriji izvaja naloge gradnje in upravljanja avtocest družba ASFINAG, ki je bila ustanovljena leta 1982 kot podjetje za opravljanje finančnih storitev v 100-odstotni lasti Republike Avstrije. ASFINAG so bile v letu 1997 dodeljene nove naloge, in sicer gradnja, upravljanje, cestninjenje in financiranje avstrijskega omrežja avtocest in hitrih cest. Istega leta je ASFINAG od države prevzel okoli 5,7 milijarde evrov dolga, kar je ustrezalo približni vrednosti kapitala v obliki infrastrukture, prevzete v upravljanje. Avstrijska zvezna agencija za financiranje je izdala obveznice v tej vrednosti in družbi ASFINAG nakazala kupnino v obliki posojil z namenom izvzetja teh zneskov iz javnega dolga. Te sheme pa ni priznal Eurostat. Naposled je ASFINAG za kapitalski trg v letu 2003 izdala obveznice v svojem imenu. Program je dobil rating AAA, ker je za njegovo odplačilo jamčila Republike Avstrija. To je privedlo do obrestne mere, ki je bila le malenkost višja od tiste, po kateri se zadolžuje Republike Avstrija. To shemo je Eurostat sprejel kot dolg, ni pa del javnofinančnega dolga.

V letu 2005 je ASFINAG vzpostavil novo poslovno strukturo z osmimi odvisnimi družbami, od katerih so štiri v njegovi lasti, v drugih pa je večinski delničar ob manjšinskih deležih pokrajin. Upravljavca cestninjenja je odprodal italijanski družbi Autostrade. Odvisne družbe se ukvarjajo z novimi gradnjami, štiri družbe v pokrajinskem solastništvu pa vzdržujejo lokalno pokrajinsko infrastrukturo, se ukvarjajo s telekomunikacijami, cestninjenjem in svetovalno dejavnostjo zunanjim naročnikom.

Danes je delniška družba ASFINAG odgovorna za celotni cestni sistem, načrtuje, financira, gradi, vzdržuje, upravlja in cestnini skoraj 2265 kilometrov avtocest in hitrih cest.

Prihodki družbe so sestavljeni iz pobrane cestnine iz elektronskega cestninjenja, pobrane cestnine iz vinjet in iz cestnine šestih cestnih omrežij, ki se zaradi visokih stroškov izgradnje (območje Alp) cestninijo posebej.

V letu 2006 je ASFINAG vstopil v svoje prvo javno zasebno partnerstvo, pri čemer je predal koncesionarju 30-letno pogodbo za načrtovanje, izgradnjo, vzdrževanje in upravljanje. Gre za avstrijsko severno avtocesto A5. Pri tem je cestninjenje še vedno v pristojnosti ASFINAG, ker mu zakon ne dovoljuje prenosa te pravice na tretjo osebo.

Cestnine so najpomembnejša osnova za delovanje, saj ASFINAG ne prejema sredstev od države, čeprav je v njenem popolnem lastništvu. Skupni prihodki v letu 2024 so znašali 3,26 milijarde evrov. V letu 2024 so za novogradnje namenili 486 milijonov evrov, za stroške vzdrževanja pa 874 milijonov evrov. Sistem ASFINAG velja za primer najboljše prakse po vsej Evropi, saj financira vse stroške, od novih cest do delujočih zimskih služb in čiščenja počivališč, izključno iz lastnih sredstev. Družba ASFINAG izvaja tudi program varnosti v cestnem prometu, ki od leta 2010 obsega 13 področij delovanja, ukrepe, ki jih vsebuje, pa nenehno širijo in ocenjujejo.

**5.2 Francoska republika**

V Franciji so cestninske avtoceste in cestni objekti (predori) v upravljanju koncesionarjev, ki so združeni v organizaciji ASFA. To združenje sestavlja 20 članov, ki so pridobili koncesijo za gradnjo ter upravljanje avtocest in predorov. Skupaj upravljajo okoli 9.247,3 km avtocest ter 80,8 km predorov in mostov (podatek za leto 2023).

Promet koncesionarjev iz upravljanja avtocest se vztrajno povečuje. Tako so v letu 2023 prihodki znašali 12,298 milijarde evrov (leta 2009 7,78 milijarde evrov), kar je povezano s strmim povečevanjem uporabe avtocest. Največji koncesionar je družba ASF, ki upravlja skupno 2.724 km avtocest na jugu Francije.

Novejše aktivnosti koncesionarjev se nanašajo predvsem na uvajanje cestninskih sistemov v prostem prometnem toku in na ukrepe za izboljšanje varnosti prometne infrastrukture. Združenje koncesionarjev redno objavlja ključne podatke o prometu, varnosti in vzrokih za prometne nesreče ter o strukturi prometa. Francoska avtocestna infrastruktura naj bi bila namreč varnejša od druge cestne infrastrukture v Franciji. Od leta 1980 do leta 2023 se je stopnja zmanjševanja števila smrtnih žrtev glede na eno milijardo prevoženih kilometrov v povprečju zmanjšala za 4,9 odstotne točke na leto.

**5.3 Republika Hrvaška**

Na Hrvaškem deluje več koncesionarjev. Vlada Republike Hrvaške je v letu 1995 sprejela odločitev, da bo gradnjo avtocestnega omrežja izvajala na podlagi koncesijskega modela s pobiranjem cestnine. Prva je v letu 1995 pridobila koncesijo BINA-Istra, d. d., in sicer za projektiranje, financiranje, gradnjo, upravljanje in vzdrževanje Istrskega ipsilona za obdobje 32 let, po izteku bo lastništvo prešlo na državo. Družba je v mešanem, hrvaško-francoskem lastništvu in upravlja 145 km avtocest in hitrih cest v Istri. Leta 1998 je koncesionar BINA-Istra, d. d. ustanovila BINA-Istra upravljanje i održavanje, d. o. o., ki je odgovorna za upravljanje in vzdrževanje avtocestnega odseka ter pobiranje cestnin. Koncesionar BINA-Istra in Vlada Republike Hrvaške sta maja 2023 podpisala aneks k pogodbi o gradnji Istrskega ipsilona, ​​ki je določal, da bodo vsa dela v zvezi z gradnjo polnega profila avtoceste končana leta 2026, koncesija pa je bila podaljšana do sredine decembra 2041.

Družba Hrvatske autoceste, d. o. o., je bila ustanovljena leta 2001 kot eden izmed dveh pravnih naslednikov Hrvatske uprave za ceste in je v 100-odstotni lasti države. Hrvaške avtoceste, d. o. o., v imenu države v skladu s pravnimi in ustanovnimi akti operativno izvajajo strateške cilje in opravljajo nalogo organiziranja in financiranja gradnje in vzdrževanja avtocest ter druge naloge po pooblastilu in naročilu ustanovitelja, za katere so potrebni strateški, pravni in drugi akti vlade Republike Hrvaške in je ugotovljen posebni (javni) interes Republike Hrvaške. Družba je imela na koncu leta 2023 v upravljanju skupaj 1140,1 kilometra zgrajenih avtocest. Družba na podlagi Zakona o cestah upravlja, vzdržuje, obnavlja in gradi avtoceste na ozemlju Republike Hrvaške. Avtoceste so javno dobro v lasti Republike Hrvaške, tj. javni kapital, ki se vodi ločeno v poslovnih knjigah družbe. Družba se financira iz cestnin, pristojbin in drugih prihodkov. Če navedeni prihodki ne zadostujejo za kritje stroškov, se primanjkljaj pokrije z javnim kapitalom. V skladu z določbami Zakona o proračunu se trgovske družbe in druge pravne osebe, v katerih ima država odločilni vpliv na upravljanje in ki so razvrščene v skladu s pravili statistične metodologije EU (ESA 201-0) v sektor splošnega proračuna (dolg in primanjkljaj sektorja države), štejejo za zunajproračunske uporabnike državnega proračuna, kar pomeni, da je družba Hrvatske autoceste, d. o. o., zunajproračunski uporabnik.

Autocesta Zagreb Macelj, d. o. o., je koncesionar, ustanovljen leta 2003 kot družba za upravljanje avtocestnega odseka A2 od Zagreba do Velike Vesi v bližini Krapine ter za izgradnjo severnega dela avtocestnega odseka od Krapine do Macelja na meji s Slovenijo (skupna dolžina odseka je 59,2 km). Družba je v lastništvu Republike Hrvaške in Pyhrn Concession Holding GmbH, zasebne enote Bauholding STRABAG SE. Družba je prevzela avtocesto v upravljanje v letu 2004 in hkrati začela graditi nove odseke. Družba je pridobila izključno pravico do razvoja, projektiranja, financiranja, gradnje, upravljanja in vzdrževanja avtoceste in vseh pripadajočih objektov, obstoječe avtoceste in obstoječih pripadajočih objektov za obdobje 28 let, tj. do leta 2032. S pogodbo o upravljanju in vzdrževanju z dne 29. junija 2004 je Autocesta Zagreb – Macelj, d. o. o., upravljanje avtoceste zaupal podjetju Egis Road Operation Croatia, d. o. o.

**5.4. Prilagojenost predlagane ureditve pravu Evropske unije**

Predlog zakona ni predmet usklajevanja s pravnim redom Evropske unije.

**6. PRESOJA POSLEDIC, KI JIH BO IMELO SPREJETJE ZAKONA**

**6.1 Presoja administrativnih posledic**

a) v postopkih oziroma poslovanju javne uprave ali pravosodnih organov:

Zakon ne bo imel posledic za postopke javne uprave ali pravosodnih organov, saj ne uvaja novih postopkov ali administrativnih bremen.

b) pri obveznostih strank do javne uprave ali pravosodnih organov:

Zakon ne ustvarja nobenih dodatnih obveznosti strank do javne uprave ali pravosodnih organov.

**6.2 Presoja posledic na okolje, vključno s prostorskimi in varstvenimi vidiki**

Zakon bo imel pozitivne posledice na okolje in prostor, saj se bo z izboljšanjem cestne infrastrukture povečala pretočnost ter s tem znižali stroški in zmanjšalo onesnaževanje okolja zaradi zastojev.

**6.3 Presoja posledic za gospodarstvo**

Zakon ne vzpostavlja novih sistemskih rešitev, ki bi imele znatne posledice za gospodarstvo.

**6.4 Presoja posledic za socialno področje**

Zakon ne ustvarja posledic za socialno področje.

**6.5 Presoja posledic za dokumente razvojnega načrtovanja**

Zakon ne ustvarja posledic za dokumente razvojnega načrtovanja.

**6.6 Presoja posledic za druga področja**

Zakon ne ustvarja posledic za druga področja.

**6.7 Izvajanje sprejetega predpisa**

Sprejeti zakon bo objavljen na spletni strani Ministrstva za infrastrukturo Republike Slovenije, ki bo v okviru svojih pristojnosti tudi spremljalo izvajanje sprejetega predpisa.

**7. Prikaz sodelovanja javnosti pri pripravi predloga zakona**

Predlog zakona ni bil usklajevan z javnostjo, ker se s spremembo zakona dopolnjuje financiranje zakonsko določenih nalog iz integralnega dela proračuna.

Gradivo je bilo posredovano v usklajevanje:

* Ministrstvu za finance Republike Slovenije,
* Službi Vlade Republike Slovenije za zakonodajo.

Gradivo je usklajeno z:

* Ministrstvom za finance Republike Slovenije,
* Službo Vlade Republike Slovenije za zakonodajo.

**8. Podatek o zunanjem strokovnjaku oziroma pravni osebi, ki je sodelovala pri pripravi predloga zakona (osebno ime in naziv fizične osebe ali firma in naslov pravne osebe)**

Pri pripravi predloga zakona niso sodelovali zunanji strokovnjaki, so pa bile vključene strokovne službe DARS, upravljavca cestninskih cest v Republiki Sloveniji.

**9. Navedba, kateri predstavniki predlagatelja bodo sodelovali pri delu Državnega zbora in delovnih teles**

* mag. Alenka Bratušek, ministrica,
* mag. Andrej Rajh, državni sekretar,
* mag. Andreja Knez, generalna direktorica Direktorata za ceste in cestni promet,
* Damijan Leskovšek, sekretar, vodja Sektorja za ceste,
* Marija Sajovic, sekretar, Sektor za ceste.

**II. BESEDILO ČLENOV**

1. člen

V Zakonu o Družbi za avtoceste v Republiki Sloveniji (Uradni list RS, št. 97/10 in 40/12 – ZUJF) se v 10. členu za besedilom člena, ki se označi kot prvi odstavek, doda nov, drugi odstavek, ki se glasi:

»(2) Ne glede na prejšnji odstavek se za izvajanje nalog iz 4. člena tega zakona sredstva zagotovijo iz integralnega dela državnega proračuna, kadar na namenski postavki državnega proračuna, na kateri se zbirajo sredstva iz nadomestila za ustanovitev stavbne pravice, ki se plačuje v skladu s tem zakonom, ni več sredstev.«.

KONČNA DOLOČBA

2. člen

(začetek veljavnosti in uporabe)

Ta zakon začne veljati petnajsti dan po objavi v Uradnem listu Republike Slovenije, uporabljati pa se začne 1. januarja 2026.

**III. OBRAZLOŽITEV ČLENOV**

**K 1. členu**

Predlog spremembe zakona predvideva nov način financiranja nalog iz 4. člena ZDARS-1, ko so sredstva na namenski postavki za financiranje navedenih nalog izčrpana. Zato je za nemoteno nadaljnjo izvajanje nalog, ki jih DARS izvaja v imenu in za račun Republike Slovenije, nujno treba zagotoviti celovito ureditev financiranja, ki bo omogočala tako pregledno in tekočo porabo namensko zbranih sredstev iz nadomestila za ustanovitev stavbne pravice kot tudi zagotovitev sredstev iz integralnega dela državnega proračuna, če so sredstva za namenski postavki proračuna porabljena. Nov način financiranja zagotavlja celovito in pregledno ureditev financiranja zakonsko določenih nalog, izvajanje katerih je potrebno za ohranitev kakovostne prometne infrastrukture, ki bo omogočala trajnostno mobilnost prebivalstva in oskrbo gospodarstva.

**K 2. členu**

Ker so sredstva za izvajanje nalog iz 4. člena ZDARS-1 na namenski postavki za financiranje navedenih nalog v letu 2025 še zagotovljena, se dan začetka uporabe zamakne na 1. januar 2026.

Predvideni *vacatio legis* je petnajst dni.

**IV. BESEDILO ČLENOV, KI SE SPREMINJAJO**

ZAKON O DRUŽBI ZA AVTOCESTE REPUBLIKE SLOVENIJE

10. člen

(financiranje obveznosti za naloge iz 4. člena tega zakona)

Viri sredstev za izvajanje nalog iz 4. člena tega zakona se zagotavljajo v državnem proračunu iz namenske postavke, na kateri se zbirajo sredstva iz naslova nadomestila za ustanovitev stavbne pravice, ki se plačuje v skladu s tem zakonom.

**V. PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU**

V skladu s 142 členom Poslovnika Državnega zbora Republike Slovenije predlagamo, da se zakon obravnava po skrajšanem postopku, saj gre za manj zahtevno dopolnitev zakona, s katero se bodo zagotovila sredstva za zakonsko določene naloge Republike Slovenije in bo omogočeno doseganje ciljev iz Resolucije o nacionalnem programu razvoja prometa v Republiki Sloveniji za obdobje do leta 2030 (Uradni list RS, št. 75/16, 90/21 in 130/22 – ZCPN). Predlog Zakona o dopolnitvi Zakona o Družbi za avtoceste Republike Slovenije se sprejema po skrajšanem postopku zaradi dopolnitve 10. člena Zakona o Družbi za avtoceste v Republiki Sloveniji (Uradni list RS, št. 97/2010, 40/2012-ZUJF; v nadaljnjem besedilu: ZDARS-1). Predlagana sprememba bo omogočila pregledno financiranje in njegovo prilagoditev tako, da bo lahko Družba za avtoceste Republike Slovenije, d. d. (v nadaljnjem besedilu: DARS) v imenu in za račun Republike Slovenije opravljal posamezne naloge v zvezi s prostorskim načrtovanjem in umeščanjem avtocest v prostor ter pridobivanjem nepremičnin za potrebe gradnje avtocest.